Document ID: 31999R0936

ΚΑΝΟΝΙΣΜΟΣ (ΕΚ) αριθ. 936/1999 ΤΗΣ ΕΠΙΤΡΟΠΗΣ
της 27ης Απριλίου 1999
για την τροποποίηση ή την κατάργηση ορισμένων κανονισμών για την κατάταξη εμπορευμάτων στη συνδυασμένη ονοματολογία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(1), όπως τροποποιήθηκε τελευταία από τον κανονισμό (ΕΚ) αριθ. 2261/98 της Επιτροπής(2), και ιδίως το άρθρο 9,
Εκτιμώντας:
(1) ότι ο κανονισμός (ΕΟΚ) αριθ. 2658/87 εισήγαγε ονοματολογία εμπορευμάτων, την καλούμενη "συνδυασμένη ονοματολογία" η οποία λαμβάνει ταυτόχρονα υπόψη τις απαιτήσεις του κοινού δασμολογίου και των εξαγωγικών στατιστικών της Κοινότητας·
(2) ότι η ονοματολογία αυτή βασίζεται στη διεθνή σύμβαση για το εναρμονισμένο σύστημα περιγραφής και κωδικοποίησης των εμπορευμάτων, γνωστό ως "εναρμονισμένο σύστημα"·
(3) ότι, ως συνέπεια, η ούτως ονομαζόμενη συνδυασμένη ονοματολογία έχει στηριχθεί στην βάση του εναρμονισμένου συστήματος·
(4) ότι για να εξασφαλιστεί η ομοιόμορφη εφαρμογή της συνδυασμένης ονοματολογίας, της προσαρτώμενης στον λεχθέντα κανονισμό, ήταν αναγκαίο να υιοθετηθούν μέτρα τα οποία αφορούν την κατάταξη των εμπορευμάτων τα οποία αναφέρονται στα παραρτήματα αυτού του κανονισμού·
(5) ότι, λόγω των αλλαγών στις περιγραφές των προϊόντων και στους συναφείς κωδικούς και τις νομικές σημειώσεις στην ονοματολογία του εναρμονισμένου συστήματος ή στη συνδυασμένη ονοματολογία συγκεκριμένης ταξινόμησης κανονισμοί θα μπορούσαν να ανακληθούν όταν τέτοιοι κανονισμοί δεν είναι πλέον σαφείς ή σε ισχύ·
(6) ότι, συγκεκριμένοι κανονισμοί οι οποίοι είναι ακόμη σχετικοί αλλά έχουν αναφορές σε κωδικούς και τις νομικές σημειώσεις οι οποίοι δεν ισχύουν πλέον, θα πρέπει να προσαρμοσθούν ούτως ώστε οι κατάλληλοι κωδικοί και νομικές σημειώσεις να τεθούν σε ισχύ·
(7) ότι τα μέτρα που προβλέπει ο παρών κανονισμός είναι σύμφωνα με τη γνώμη του τμήματος δασμολογικής και στατιστικής ονοματολογίας της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στην περίπτωση των κανονισμών που απαριθμούνται στη στήλη 2 του παραρτήματος Α, και όσον αφορά τα εμπορεύματα που προσδιορίζονται στη στήλη 3 και 4, οι κωδικοί της συνδυασμένης ονοματολογίας που περιέχονται στη στήλη 5 αντικαθίστανται από τους κωδικούς και τις νομικές σημειώσεις της συνδυασμένης ονοματολογίας που περιέχονται στη στήλη 6.
Άρθρο 2
Καταργούνται οι κανονισμοί που παρατίθενται στο παράρτημα Β.
Άρθρο 3
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Απριλίου 1999.

Labels: 3